《游永宁寺次巡抚邓中丞韵》
明代·白圻

晴日看山影未穷，竹林迢递小溪东。草铺横野新春雨，莺啭垂杨过午风。

杯酒不须怜我老，笑歌方幸与君同。疏钟急柝归途晚，灯火前村隐树红。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。